विकास थोड़ा भावुक होकर बताते हैं, ‘इन दो सालों में काफी कुछ बदल गया। पत्नी अगर मजबूत इरादों की और नौकरीपेशा नहीं होती तो आज मेरे बच्चे दो वक्त की रोटी के लिए भी दर-दर की ठोकरें खा रहे होते। मेरी जमानत के लिए कई वकीलों ने काफी पैसा ठगा, 2-3 लाख रुपए घूस देना पड़ा। वह पैसा पत्नी ने पर्सनल लोन लेकर भरा, क्योंकि 6 भाई-बहनों का भरा-पूरा परिवार होने के बावजूद किसी तरह की मदद नहीं मिली। पत्नी नहीं होती तो मैं इन दो सालों में बुरी तरह बिखर गया होता, मगर उसने सबकुछ समेट कर रखा और मुझे भी हमेशा हिम्मत दी।